Publication: Magyar Közlöny
Issue: MK-2007-22 (Year: 2007, Number: 22)
Era: 2004-2010
Section: szóló 2006. évi LVII. törvény 1. § (4) bekezdése értelmében – kormányhivatalnak minõsül. Álláspontom szerint a
Paragraph Index: 111

c) pont]. Költségvetése a felügyeletét ellátó miniszter által vezetett minisztérium költségvetési fejezetén belül önálló címet képez [71. § (4) bekezdés]. Szervezetét ugyan a saját szervezeti és mûködési szabályzata határozza meg, azt azonban a miniszterelnök hagyja jóvá [72. § (1) bekezdés]. A kormányhivatal vezetõje – ha törvény eltérõen nem rendelkezik – államtitkári illetményre és juttatásra jogosult [72. § (5) bekezdés]. Mindezekbõl (is) az következik, hogy a Hivatal vezetõje – kormányhivatal vezetõjeként – beintegrálódott a Kormány szervezeti és mûködési rendjébe, megbízatásának, kinevezésének és felmentésének is ehhez a jogállásához kell igazodnia. Konkrétabban: a kormányhivatal vezetõjeként az adott Kormányhoz kapcsolódik a munkája, nincs is ezért alkotmányos indoka annak, hogy megbízatása túl nyúljon az adott Kormány megbízatásának az idején. Ennek megfelelõen – álláspontom szerint – mód van (mód lehet) arra, hogy törvény a kormányhivatal vezetõjének megbízatási idejét hozzáigazítsa a Kormány megbízatási idejéhez.

Source: https://magyarkozlony.hu/hivatalos-lapok/1caa064ab20a262968ef3dda55105f52270534eb/dokumentumok/6ef0b8cd4bed18574279d7b9fe25fb91037c41f9/letoltes